অৰুণাচলত প্ৰথমটো গ্ৰীণফিল্ড বিমানবন্দৰ মুকলি কৰিলে প্ৰধানমন্ত্ৰীয়ে , কেতিয়াৰ পৰা আৰম্ভ হ'ব বিমান চলাচল ??
প্ৰধানমন্ত্ৰী নৰেন্দ্ৰ মোদীয়ে শনিবাৰে পুৰোহিতৰ মন্ত্ৰোচাৰণৰ মাজতে অৰুণাচলৰ প্ৰথমটো গ্ৰীণফিল্ড বিমানবন্দৰ ড'নি প'লো বিমানবন্দৰ উদ্বোধন কৰে। ৰাজ্যৰ ৰাজধানী ইটানগৰৰ পৰা প্ৰায় ১৫ কিলোমিটাৰ দূৰত্বত হোলংগীত অৱস্থিত এই বিমানবন্দৰটোৱে সীমান্তৱৰ্তী ৰাজ্যখনক ভাৰতৰ অন্যান্য চহৰৰ সৈতে বাণিজ্যিক বিমান সেৱাৰ লগতে অৰুণাচল প্ৰদেশৰ অন্যান্য অঞ্চলসমূহকো হেলিকপ্টাৰ সেৱাৰ জৰিয়তে সংযোগ কৰিব। ২০১৯ চনৰ ফেব্ৰুৱাৰীত মোদীয়ে বিমানবন্দৰৰ আধাৰশিলা স্থাপন কৰিছিল।
ৰাজ্যখনৰ খিলঞ্জীয়া জনগোষ্ঠীসমূহে পূজা কৰা দেৱতাৰ নামেৰে নতুন বিমানবন্দৰ ড'নি প'লো হিচাপে নামকৰণ কৰা হৈছে। অৰুণাচল প্ৰদেশৰ এইটো তৃতীয় বিমানবন্দৰৰ । ইয়াৰ লগে লগে উত্তৰ-পূব অঞ্চলৰ মুঠ বিমানবন্দৰৰ সংখ্যা ১৬টালৈ বৃদ্ধি হ'ল । ভাৰতীয় বিমানবন্দৰ কৰ্তৃপক্ষই আনুমানিক ৬৪৫ কোটি টকা ব্যয় সাপেক্ষে ডোনি প'লো বিমানবন্দৰ নিৰ্মাণ কৰে।
বিষয়াসকলে জনোৱা মতে, ৪১০০ বৰ্গমিটাৰ বিমানবন্দৰটোত ৮টা চেক-ইন কাউণ্টাৰৰ ডিজাইন কৰা হৈছে আৰু ইয়াত ভিৰ হোৱা সময়ত ২০০ যাত্ৰী বহিব পাৰিব। ইয়াৰ উপৰিও যাত্ৰীসকলৰ বাবে সকলো আধুনিক সা-সুবিধাৰে সজ্জিত কৰা হ'ব। ইয়াত বয়িং ৭৪৭ বিমান অৱতৰণ আৰু উৰণৰ বাবে উপযোগী ২৩০০ মিটাৰ দৈৰ্ঘ্যৰ ৰাণৱে থাকিব বুলি বিষয়াসকলে জানিবলৈ দিয়ে। ২৮ নৱেম্বৰৰ পৰা বিমানবন্দৰৰ পৰা বাণিজ্যিক বিমান সেৱা আৰম্ভ কৰিব ইণ্ডিগ' এয়াৰলাইন্সে।
ইটানগৰৰ পৰা প্ৰায় ১৫ কিলোমিটাৰ দূৰত্বত থকা হোলংগীক মুম্বাই আৰু কলকাতাৰ সৈতে সংযোগ কৰা বিমানসমূহ বুধবাৰৰ বাহিৰে আন দিনসমূহত চলাচল কৰিব । ইণ্ডিগ'ৰ মুখ্য কৌশল আৰু ৰাজহ বিষয়া সঞ্জয় কুমাৰে শেহতীয়াকৈ জনাইছিল যে বুধবাৰে হোলংগীক কলকাতাৰ সৈতে সংযোগ কৰা সাপ্তাহিক বিমান সেৱা ৩ ডিচেম্বৰৰ পৰা আৰম্ভ হ'ব।
কোন এই সন্ধ্যা দেৱনাথন?
পাঁচখন তৰোৱাল গিলি দুঃসাহসিক খেল প্ৰদর্শন কৰি আহত কিংবদন্তি শিল্পীয়ে যুঁজিছে মৃত্যুৰে , কোন এইগৰাকী শিল্পী !
হিজাব বিৰোধী আন্দোলনত জড়িত যুৱকক ফাঁচী দিয়াৰ পিছত ইৰাণত অগ্নিগর্ভ পৰিস্থিতি, কেনেদৰে সাৱ্যস্ত কৰা হৈছে প্ৰতিবাদ !
"ভইচ ২৪×৭" হৈছে অসম তথা উত্তৰ-পূবৰ লগতে বিশ্বৰ যোগাত্মক খবৰ সমূহ জনমানসত দাঙি ধৰিবলৈ প্ৰয়াস কৰা এক ব্যতিক্ৰমী আৰু সুকীয়া ডিজিটেল মঞ্চ । সমাজ, ৰাজনীতি, সংস্কৃতি, সাহিত্য, আইন আৰু অৰ্থনীতিৰ প্ৰতি বিশেষ দৃষ্টি ৰাখি লগতে স্থানীয় ঘটনাবোৰৰ ওপৰত আলোকপাত কৰা আমাৰ অন্যতম উদ্দেশ্য।
